Kreatiewe entrepreneurskapprogram - Business - Windhoek Express
Monday, April 06th, 2020 17:01:44
Ontwikkel die kreatiewe bedryf om innovasie te kweek en werksgeleenthede te skep
Die Goethe-Institut Namibia en die Deutsche Gesellschaft für Internationale
Zusammenarbeit (GIZ) het namens die Duitse regering kragte saamgespan.
Die doel is om ’n geleentheid aan kreatiewe entrepreneurs in Namibië te bied om hulle idees
vir besighede te deel om aan ’n ontwikkelingsprogram vir vaardigheidsontwikkeling en
besigheidsgroei deel te kan neem.
Aansoeke vir die Kreatiewe Entrepreneurskapprogram (CEP) word slegs elektronies
aanvaar en twaalf besighede sal gekies word onder verskillende afdelings, naamlik mode,
ontwerp, advertensie, juweliersware, skoonheid, stoffering en speletjies. Elke besigheidsidee
word op eie meriete gekies.
“Die kreatiewe industrieë is geïdentifiseer as ‘n sektor van die Namibiese ekonomie wat baie
potensiaal inhou. Besigheidsidees word dikwels nie verder ontwikkel nie, of is nie
volhoubaar nie, want die persoon het ‘n geldige idee, maar het nie genoeg kennis in die
gebiede van administrasie, finansies en bemarking nie,” het die direkteur van die Goethe-
Institut Namibië, mnr. Daniel Stoevesandt, gesê.
Hy het verduidelik die CEP verkies aansoeke van groepe van ses persone of minder vir die
een tot twee dag geleenthede wat oor naweke tussen Mei en November 2020 aangebied
Aansoeke is oop vir ‘n onbeperkte tyd, aangesien genoeg aansoeke ontvang moet word
voor die program uiteengesit kan word.
Die CEP is nie ’n finansieringsprogram vir beginnermaatskappye nie en 80% word deur
begunstigdes vereis, wat die ontwikkelingsdienste onder die GIZ Start-Up Namibia-program
sal ontvang, gesteun deur tot N$300 000 wat deur die Duitse regering voorsien sal word.
Die GIZ-projekbestuurder, me. Anna Vambe, het die motivering agter Start-Up Namibia, wat
al sedert 2019 operasioneel is, verduidelik.
“Die omgewing vir die stigting en ontwikkeling van beginnermaatskappye in Namibië is
onvoldoende, want klein- en mediumgrootte ondernemings ontvang nie genoeg
ondersteuning om ‘n volhoubare besigheidsmodel te ontwikkel wat werksgeleenthede skep,
in die mark kan meeding en innovasie aanwakker nie,” het sy gesê.
Die CEP sal dus toegang tot inligting en praktykkennis rakende besigheidsontwikkeling,
entrepreneurskap, ontwerp, bemarking, kliëntenavorsing, handelsmerke, verkope, wettige
aspekte, vennootskappe, versekering, finansiële bestuur, gesondheid en ander belangrike
Vambe het opgemerk dat beginnermaatskappye noodsaaklik is vir ekonomiese groei.
“Dit kan gekombineer word met innoverende tegniese oplossings vir tradisionele industrieë
om nuwe geleenthede te skep. Die kreatiewe bedryf bied ‘n ‘speelgrond’ vir tegnologiese
oplossings en nuwe besigheidsmodelle,” het sy gesê.
‘n Ander belangrike aspek van die CEP is eweknie-tot-eweknie-ontwikkeling en ‘n
mentorskapprogram wat kreatiewe entrepreneurs met mekaar sal verbind, asook met dié
wat reeds in die betrokke afdelings gevestig is.
Stoevesandt verduidelik wat die belang van vennootskappe is: ”Die kreatiewe industrieë,
soos baie ander, het soms gespesialiseerde advies nodig vir kreatiewe entrepreneurs om
meer ontvanklik te wees vir vennootskappe en om uit ander se foute te kan leer.
Terselfdertyd sal CEP tegnologie aanwend om Namibiese entrepreneurs toegang te gee tot
ervarings van entrepreneurs in dieselfde sektore, maar in ‘n ander ligging, waarna hulle
idees kan uitruil en met oplossings, spesifiek vir Namibië, vorendag kan kom.
Registrasie vir die CEP kan in PDF, JPG en/of PNG-formaat gedoen word. Dubbele of
onvoltooide aansoeke sal nie oorweeg word nie.
Kontak [email protected] vir meer inligting ná jy die skakel besoek het.
Kandidate wat die kortlys haal sal uitgenooi word om hul besigheidsidees aan te bied.
4 days ago - 02 April 2020 | Business
5 days ago - 01 April 2020 | Business
6 days ago - 31 March 2020 | Business
1 week ago - 30 March 2020 | Business